Kapistahan nin Kaamulan

An Kapistahan nin Kaamulan sarong etnikong kapistahan kultural na ginigibo taon-taon sa Syudad nin Malaybalay, Bukidnon sa Filipinas poon ikaduwang kabangaan kan Pebrero abot Marso 10, an petsa kan anibersaryo kan pundasyon nin Bukidnon bilang probinsya kan 1917.Piggigibo ini tanganing iselebrar an kultura asin tradisyon kan pitong etnikong grupo nin tribo - Bukidnon, Higaonon, Talaandig, Manobo, Matigsalug, Tigwahanon asin Umayamnon - na orihinalmenteng nag-eerok sa probinsya. Ini an solamenteng tunay na etnikong kapistahan sa Filipinas.

Kaamulan hale sa tataramon na Binukid na "amulal" na boot sabihon magkatiripon. Nagtitiripon an Kaamulan para sa sarong rituwal sa pagigin nasa katuyohan, seremonya sa kasal, kapiestahan nin pagpasalamat sa panahon nin pag - ani, asin sarong kontrata sa katoninongan.

Agi-agi

An Kaamulan nagpoon bilang kapiyestahan kan Mayo 15, 1974, durante kan piyesta kan munisipalidad nin Malaybalay. Sarong opisyal sa banwaan pig'agda magkapirang mga katribu na mag'ayon sinda sa selebrasyon paagi nin pagpadayaw ninda nin mga bayling etniko sa Plaza Rizal. An pag'agda sa mga katribu nagtaong dagdag na interes sa selebrasyon asin hinaharanap na asin nagin popular mala ta nakakuang atensyon sa midya nasyonal. Huli kaini, pigdeklara na logod kan Regional Development Council nin Northern Mindanao kan Septyembre 16, 1977 na an Kaamulan saro nang rehiyonal na kapiyestahan. An Kaamulan dati ginigibo enot na semana nin Septyembre alagad kan 1996, ipig'isog sa presenteng petsa makasabay sa selebrasyon kan pundasyon kan probinsya. Alagad, kan 2014 inisog sa bulan nin Agosto huli ta ini bulan nin ika-100 na anibersaryo nin pagmukna kan Bukidnon.

Kataytayan nin mga retrato

Toltolan